Document ID: /roh_data/filtered/fineweb-2-filterrobots_roh.jsonl.gz/23749

Trump schlia gremis da cussegliaziun cun schefs da concern
- Mesemna, 16.8.2017, 20:15
Il president american Donald Trump ha schlià dus gremis da cussegliaziun cun schefs da concern suenter la dispita davart sias explicaziuns pervia da la violenza a Charlottesville, quai ha Trump communitgà via Twitter.
El saja sa decidì per quest pass enstagl da far squitsch sin la glieud da fatschenta. Curt avant era però vegnì enconuschent ch'ils dus gremis sajan gia sa schliads da sez.
Ils ultims dis avevan gia ina rotscha d'ulteriurs commembers annunzià da sa retrair sco cussegliaders dal president. Tuts han argumentà quai cun la tenuta da Trump en connex cun Charlottesville.
RR novitads 20:00